Bielie van ‘n geeldiamant gevindŉ Myn in Lesotho het ŉ 54 karaat geeldiamant gevind (Foto: Firestone Diamonds plc) ŉ Mynmaatskappy in Lesotho, Firestone Diamonds plc, het Maandag gesê hy het ŉ geeldiamant van 54 karaat uit sy Liqhobong-myn gehaal. Paul Bosma, uitvoerende beampte van die maatskappy, het gesê Liqhobong-myn is bekend vir sy geel stene, maar dit is die grootste een wat tot dusver gevind is. “Dit is baie spesiaal. Alhoewel sekere segmente van die diamantmark sukkel, is daar tog ŉ groot aanvraag na unieke natuurlike stene.” Firestone Diamonds het gesê die diamant sal in September 2019 te koop aangebied word.